สวัสดีค่ะ ดิฉันอายุ21ปี เป็นพาหะธารัสซีเมีย พอดีว่าเดือนนี้เป็นประจำเดือน มีอาการเวียนหัว เหมือนจะวูบ แต่ทุกเดือนไม่เคยเป็น อยากจะถามว่าเกิดจากสาเหตุอะไรคะ
สวัสดีค่ะ หากเป็นแค่พาหะธาลัสซีเมีย ไม่ได้เป็นโรค โดยปกติจะไม่ได้ทำให้เกิดอาการอะไรค่ะ ดังนั้น อาการเวียนหัวเหมือนจะวูบจึงไม่น่าเกิดจากการเป็นพาหะธาลัสซีเมีย แต่อาจเกิดจากสาเหตุอื่นๆ เช่น- การเปลี่ยนท่าทางเร็วไป เช่น นั่งหรือนอนอยู่แล้วลุกขึ้นทันที มักพบในผู้สูงอายุ หรือมีโรคประจำตัว เช่น ความดันโลหิตสูง โรคหัวใจ เป็นต้น- จากการขาดน้ำในร่างกาย เช่น ไข้ ท้องเสีย อาเจียนเสียเลือดประจำเดือนมากกว่าปกติ- มีภาวะโลหิตจางจากการขาดธาตุเหล็ก เป็นต้น- อาจเป็นอาการร่วมของโรคอื่นๆ เช่น ไข้หวัด ภูมิแพ้- จากความเครียด วิตกกังวล พักผ่อนไม่เพียงพอแต่หากมีอาการเวียนหัวแบบบ้านหมุน อาจเกิดจาก มีตะกอนหินปูนในหูชั้นในหลุด(BPPV) โรคน้ำในหูไม่เท่ากัน (Meniere's Disease) หูชั้นในอักเสบ มีความผิดปกติของระบบไหลเวียนโลหิตที่ทำให้เลือดไปเลี้ยงสมองรวมถึงระบบประสาททรงตัวไม่พอ จากการที่มีไขมันในเลือดสูง ความดันโลหิตสูง สูบบุหรี่ เป็นเบาหวาน เลือดข้นกว่าปกติ หัวใจเต้นผิดจังหวะ โรคหลอดเลือดหัวใจตีบ โรคกระดูกคอเสื่อม เป็นต้นแนะนำในเบื้องต้นควรนอนหลับพักผ่อนให้เพียงพอ ลดความเครียด ดื่มน้ำเยอะๆ เปลี่ยนท่าเวลานั่งหรือนอนช้าๆ หมั่นออกกำลังกายสม่ำเสมอ หลีกเลี่ยงเครื่องดื่มที่มีแอลกอฮอล์และคาเฟอีน เป็นต้น หากประจำเดือนหมดไปแล้ว และอาการยังไม่หายไป ก็ควรไปพบแพทย์เพื่อตรวจหาสาเหตุค่ะ หรือหากเป็นเพราะมีปริมาณประจำเดือนมามาก มานานเกิน 7 วัน ก็ควรไปพบสูติ-นรีแพทย์เพื่อตรวจค่ะ